gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8091, del 25-07-2017 (2017/5850)

Notificació de la sentència dictada en el procediment de divorci contenciós número 126/2016.
--------------------------------------------------------------------------------------------

### Dades del document

Número de DOGV
:   8091

Data del DOGV
:   25-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5850


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 126/2016. [2017/5850]  
Judici: família, divorci contenciós [DIC] número 000126/2016.  
Part demandant: Mónica Yasmira García Ramírez.  
Part demandada: Federico Suissa Cidoncha.  
Sobre: divorcis no consensuats.  
En el judici a què es fa referència s'ha dictat la sentència, de data 31 de maig de 2017, que té la dispositiva que, literalment, és com segueix:  
  
«Dispositiva  
Estime la demanada interposada i declare dissolt, per divorci, el matrimoni constituït per Mónica Yasmira García Ramírez i Federico Suissa Cidoncha el 14 de maig de 2010, amb els efectes legals inherents a aquesta declaració; resta dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si, i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
No aprecie motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu un testimoniatge de la sentència al registre civil que correspon al lloc del matrimoni perquè s'hi realitze l'oportuna anotació marginal.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents al que es notifique perquè ho resolga l'Audiència Provincial d'Alacant.  
Publicació. La resolució anterior ha sigut donada, llegida i publicada per la jutgessa que la subscriu, mentre celebrava audiència pública el dia de la seua data, davant del lletrat de l'Administració de justícia; en done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de la sentència, de data 31 de maig de 2017, a Federico Suissa Cidoncha.  
  
Elx, 19 de juny de 2017.- El lletrat de l'Administració de justícia: Jorge Cuéllar Otón.
Diari Oficial de la Generalitat Valenciana


Sumari del DOGV 7986, del 23-02-2017 (2017/1263)

RESOLUCIÓ de 10 de febrer de 2017, de la Presidència del Consorci Espacial Valencià, per la qual s'acorda fer públic el pressupost del consorci per a l'exercici econòmic 2017.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1263


Data del document
:   10-02-2017

Organisme emissor
:   Consorci Espacial València

Tipus de document
:   Resolució

RESOLUCIÓ de 10 de febrer de 2017, de la Presidència del Consorci Espacial Valencià, per la qual s'acorda fer públic el pressupost del consorci per a l'exercici econòmic 2017. [2017/1263]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOCV 6227, 16.03.2010), atribueixen a la seua Junta de Govern diferents competències en relació amb la gestió ordinària d'aquest.  
Reunida la Junta de Govern esmentada, en data 7 de febrer de 2017, en compliment de l'article 8.1 dels seus estatuts, va acordar l'aprovació del pressupost i programació general d'aquest consorci per a l'exercici 2017.  
Considerant el que disposa l'article 131 de la Llei 39/2015, d'1 d'octubre, del procediment administratiu comú de les administracions públiques, aquesta presidència resol:  
  
Fer públic en el Diari Oficial de la Generalitat Valenciana el pressupost del Consorci Espacial Valencià per a l'exercici 2017, junt amb la seua programació general, que s'incorpora com a annex a aquesta resolució.  
  
València, 10 de febrer de 2017.- El conseller d'Educació, Investigació, Cultura i Esport i president del Consorci Espacial Valencià: Vicent Marzà Ibáñez.  
  
  
  
ANNEX  
Programació general i pressupost   
d'ingressos i despeses per a l'exercici 2017  
Consorci Espacial Valencià  
  
Ingressos 2017  
Capítol 3 - Taxes, preus públics i altres 325.000 euros  
Capítol 4 - Transferències corrents 100.000 euros  
Capítol 5 - Ingressos patrimonials 5.000 euros  
Capítol 7 - Transferències de capital 185.000 euros  
Total 615.000 euros  
   
Despeses 2017  
Capítol 1 - Despeses de personal 293.600 euros  
Capítol 2 - Despeses corrents i de funcionament 54.300 euros  
Capítol 6 - Inversions reals 267.100 euros  
Total 615.000 euros
Diari Oficial de la Generalitat Valenciana


Sumari del DOGV 7985, del 22-02-2017 (2017/1331)

RESOLUCIÓ de 23 de gener de 2017, de la Universitat d'Alacant, per la qual nomena el tribunal que ha de resoldre el procés selectiu convocat per Resolució de 25 de novembre de 2016, per a l'accés a l'escala tècnica de la Universitat d'Alacant (Referència A03/16).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/1331


Data del document
:   23-01-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 23 de gener de 2017, de la Universitat d'Alacant, per la qual nomena el tribunal que ha de resoldre el procés selectiu convocat per Resolució de 25 de novembre de 2016, per a l'accés a l'escala tècnica de la Universitat d'Alacant (Referència A03/16). [2017/1331]  
Segons les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 25 de novembre de 2016 (DOCV 7938, 16.12.2016), per a l'accés a l'escala tècnica de la Universitat d'Alacant (Referència A03/16), compost com es determina a continuació:  
  
Tribunal titular  
President: Francisco José Torres Alfosea, professor titular d'universitat de la Universitat d'Alacant.  
Secretari: José Antonio Arques Castelló, funcionari de l'escala tècnica de la Universitat d'Alacant.  
Vocals:  
- Manuel Alcocer Alcaraz, funcionari de l'escala tècnica de la Universitat d'Alacant.  
- Marcos San Martín Calera, funcionari de l'escala tècnica de la Universitat d'Alacant.  
- Susana Díaz González, funcionària de l'escala tècnica de la Universitat d'Alacant.  
  
Tribunal suplent  
President: Ángel Grediaga Olivo, professor titular d'universitat de la Universitat d'Alacant..  
Secretari: Rafael Esteve Tébar, funcionari de l'escala tècnica de la Universitat d'Alacant.  
Vocals:  
- Yolanda Gil Barranco, funcionària de l'escala tècnica de la Universitat d'Alacant.  
- Miguel Ángel Sáez García, professor titular d'universitat de la Universitat d'Alacant.  
- José Antonio Guilabert Martínez, funcionari de l'escala tècnica de la Universitat d'Alacant.  
  
Alacant, 23 de gener de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8167, del 10-11-2017 (2017/9993)

Notificació de la sentència dictada en el procediment ordinari número 806/2014.
-------------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9993


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment ordinari número 806/2014. [2017/9993]  
Jutjat 1.ª Instància i Instrucció número 2 de Mislata  
En el procediment ordinari 806/14 seguit a instàncies de CP Garaje San Carlos 1-11 de Mislata, contra Conesdemis SL, (admdor. Carlos Aimeur Belkhis) s'ha dictat sentència que té la part dispositiva literal següent:  
Sentència núm. 32/17  
Mislata, 9 de març de 2017.  
Dispositiva  
Estime la demanda interposada per la CP Garaje San Carlos 1-11 de Mislata contra Conesdemis, SL, i condemne Conesdemis, SL, a pagar a l'actora la quantitat de 16.240 euros, quantitat que s'incrementarà de les que resulten impagades fins a la data del judici i que es determinaran, si fa el cas, en execució de sentència, més els interessos arreplegats en el fonament jurídic tercer. I amb la imposició a costes processals a la demandada.  
Notifiqueu aquesta resolució a les parts i feu-los saber que en contra pot interposar-se recurs d'apel·lació en el termini de 20 dies.  
Expediu una testimoniança d'aquesta resolució perquè s'unisca a les actuacions, i incorporeu-ne l'original al llibre de sentències corresponent.  
Aquesta és la meua sentència, que pronuncie, mane i firme.  
I atés que el demandat ConesdemisSL. (admdor. Carlos Aimeur Belkhis), es troba en parador ignorat, expedisc aquest edicte a fi que li valga de notificació de forma deguda.  
  
Mislata, 24 d'octubre de 2017.- El lletrat: Juan Ramón Segovia Calvo.
Diari Oficial de la Generalitat Valenciana


Sumari del DOGV 7960, del 18-01-2017 (2016/10936)

Aprovació de l'informe ambiental i territorial estratègic de la modificació ordenació detallada II del PRI Platja Patacona, per a desafectació de subsòl públic per a garatge privat al carrer del Vent de Mestral.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7960

Data del DOGV
:   18-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10381


Data del document
:   27-12-2016

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * administració local
    * pla d'urbanisme

Aprovació de l'informe ambiental i territorial estratègic de la modificació ordenació detallada II del PRI Platja Patacona, per a desafectació de subsòl públic per a garatge privat al carrer del Vent de Mestral. [2016/10380]  
Aquesta Alcaldia, mitjançant la Resolució número 3082/2016, de 23 de desembre, va resoldre:  
  
«En vista de tot el que antecedeix i de conformitat amb l'article 51 de la Llei d'ordenació del territori, urbanisme i paisatge de la Comunitat Valenciana, de 25 de juliol de 2014:  
  
Primer  
Aprovar l'informe ambiental i territorial estratègic, i donar per finalitzada l'avaluació ambiental i territorial estratègica simplificada per no tindre el pla efectes significatius sobre el medi ambient i el territori.  
  
  
Segon  
Comunicar aquesta resolució al Departament d'Urbanisme, a l'efecte de que tramiten l'esborrany del pla pel procediment simplificat.  
  
  
Tercer  
Publicar la resolució en el Diari Oficial de la Generalitat Valenciana.»  
  
Aquesta resolució d'informe ambiental i territorial estratègic no és susceptible de cap recurs per considerar-se un acte de tràmit, sense perjuí dels recursos que, si és el cas, procedisquen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
  
 Alboraia, 27 de desembre de 2016.- L'alcalde: Miguel Chavarría Díaz.
Diari Oficial de la Generalitat Valenciana


Sumari del DOGV 8171, del 16-11-2017 (2017/10619)

RESOLUCIÓ de 8 de novembre de 2017, de la Universitat d'Alacant, per la qual nomena Francisco Benigno Yus Ramos catedràtic d'universitat en l'àrea de coneixement de Filologia Anglesa.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10900


Data del document
:   08-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de novembre de 2017, de la Universitat d'Alacant, per la qual nomena Francisco Benigno Yus Ramos catedràtic d'universitat en l'àrea de coneixement de Filologia Anglesa. [2017/10254]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF00580), convocada per Resolució de 26 de juliol de 2017 (BOE 14.08.2017), de l'àrea de coneixement de Filologia Anglesa, Departament de Filologia Anglesa, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar Francisco Benigno Yus Ramos, amb document nacional d'identitat número 63478305G, catedràtic d'universitat de l'àrea de coneixement de Filologia Anglesa, adscrita al Departament de Filologia Anglesa.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 8 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8021, del 18-04-2017 (2017/2726)

RESOLUCIÓ de 24 de març de 2017, de la Direcció General d'Obres Públiques, Transport i Mobilitat, per la qual es nomenen suplents de la Junta Arbitral de Transports de Castelló.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2726


Data del document
:   24-03-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 24 de març de 2017, de la Direcció General d'Obres Públiques, Transport i Mobilitat, per la qual es nomenen suplents de la Junta Arbitral de Transports de Castelló. [2017/2726]  
El Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals de Transport a la Comunitat Valenciana, estableix en l'article 3r, que podran designar-se membres suplents dels membres de les juntes de transport.  
Vist l'informe de la cap del Servei Territorial de Transports de Castelló, de 27 de gener de 2017, en el qual proposa el nomenament dels següents membres de la Junta de Transports de Castelló,  
  
Fonaments de dret  
Vist el Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals de Transport a la Comunitat Valenciana, i quant a la competència pel que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Nomenar les següents persones membres de la Junta Arbitral de Transports de Castelló:  
Javier Zaldívar Robles (vocal per les empreses de transport), en substitució de José Ramón López de la Fuente.  
Mercedes Cuevas Juelve, en substitució de Rafael Tomás Monterde.  
Victòria Rubio Calduch, per les empreses carregadores.  
Mónica Sierra Caballer, suplent d'empreses carregadores.  
  
Contra la present resolució, que no esgota la via administrativa, podrà interposar recurs d'alçada davant el secretari autonòmic d'Habitatge, Obres Públiques i Vertebració del Territori, en el termini d'un mes, a comptar l'endemà de la recepció de la notificació de la present resolució, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que s'hi considere oportuna.  
  
València, 24 de març de 2017. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8087, del 19-07-2017 (2017/6493)

Notificació de la sentència dictada en el judici verbal número 1070/2016.
-------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6493


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici verbal número 1070/2016. [2017/6493]  
Edurne Zubia Zubimendi, secretària del Jutjat de Primera Instància número 19 dels de València, pel present,  
Faig saber: que en aquest Jutjat s'ha acordat la publicació del present acte de comunicació:  
Procediment: judici verbal 1070/2016  
Demandant: Ricardo Verde Peleato  
Demandants: Amada Julia Cebrián Lázaro, Amada Julia Lázaro Ubach  
Acte processal que es publica: sentència de 27 de juny de 2017  
  
Objecte: notificació de sentència  
Manera i termini d'impugnació: 20 dies des de la seua notificació.  
El text íntegre de la resolució que es publica podrà ser consultat i/o obtenir-ne còpia en la Secretaria d'aquest Jutjat en hores d'audiència.  
  
  
València, 7 de juliol de 2017.- La secretària: Edurne Zubia Zubimendi.
Diari Oficial de la Generalitat Valenciana


Sumari del DOGV 8019, del 11-04-2017 (2017/2442)

Informació pública de la modificació puntual número 3 de les normes urbanístiques del Pla general.
--------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2442


Data del document
:   21-03-2017

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * pla d'urbanisme
    * administració local

Informació pública de la modificació puntual número 3 de les normes urbanístiques del Pla general. [2017/2442]  
Es posa en coneixement general que el projecte de modificació puntual número 3 de les normes urbanístiques del Pla general se sotmet a un procés de participació pública i consultes, per un termini de 45 dies hàbils, per mitjà de:  
1. Anunci en el Diari Oficial de la Generalitat Valenciana.  
2. Anunci en premsa escrita de gran difusió (diari Información d'Alacant).  
3. Realitzar consultes a les administracions públiques afectades.  
4. Posar a disposició del públic el projecte.  
Realitzar consultes a les empreses subministradores d'aigua, energia elèctrica, gas, telefonia i telecomunicacions perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que han d'executar-se amb càrrec a l'actuació urbanística.  
Pot consultar-se en la seu electrònica municipal: CSV: 9H2JKGMSY65KTG9DZYDDG3Y29.  
(Art. 133 de la Llei 39/2015, d'1 d'octubre, del procediment administratiu comú de les administracions públiques; art. 53 de la LOTUP, i art. 25 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana).  
  
  
Sant Joan d'Alacant, 21 de març de 2017.- El regidor delegat d'Urbanisme (D 2015/1425, 19.06.2015; BOP 30.06.2015): Sergio Agueitos Soriano.
Diari Oficial de la Generalitat Valenciana


Sumari del DOGV 8107, del 17-08-2017 (2017/6514)

Notificació de la sentència dictada en el procediment de divorci número 1201/2015.
----------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6514


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci número 1201/2015. [2017/6514]  
Família, divorci contenciós número 001201/2015  
Demandant: María Cutillas Díaz.  
Procuradora: Sonia Lozano Ortega.  
Demandat: Lotfi Boubekeur  
Procurador/a: -  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 001201/2015, a instàncies de María Cutillas Díaz contra Lotfi Boubekeur, en situació de rebel·lia processal, en què, en data 3 de juny de 2016, s'ha dictat la sentència que té la part dispositiva que és com segueix:  
  
«Dispositiva  
Estime la demanada interposada per María Cutillas Díez, representada per la procuradora Sonia Lozano Ortega, assistida pel lletrat José L. Higón Martínez, contra Lofti Boubekeur, i dispose la dissolució del matrimoni, per divorci dels expressats, amb tots els efectes legals.  
  
Cada part ha de pagar les costes causades a instància seua i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil en què conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies comptador des de l'endemà que es notifique, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat al Banco Santander número 4447 0000 00 1201 15, que pronuncie, mane i firme.»  
I perquè valga de notificació de forma deguda al demandat, Lotfi Boubekeur, en rebel·lia processal i parador desconegut, expedisc i firme aquest edicte.  
  
València, 13 de juliol de 2017.- El lletrat de l'Administració de justícia: Antonio Salvador Rodríguez-Moldes Peiró.